মাঠের আয়তন কত হবে? মেরে কেটে ২ বিঘা। কিন্তু, এই দুই বিঘা জমিনেই এখন বসত গেড়েছে আস্ত একটা পৃথিবী। ঘন নীল রঙ। তার শরীর জুড়ে জল ও স্থলের চিহ্নগুলো স্পষ্ট। ঠিক যেমনটা নাসার ভিডিও-তে দেখা যায়। তবে আস্ত পৃথিবী গ্রহের উপরে স্থাপিত হয়েছে একটা বিশাল-বিশাল ইমারতের শহর। কংক্রিটের জঙ্গলের সেই শহরকে আবার সাপের মতো পেচিয়ে রেখেছে উঁচু উঁচু সব ফ্লাইওভার। বলতে গেলে 'আনরিয়াল' কাঠামোতে যেন 'রিয়াল-আরবানাইজেশন'।